বাবু পালের কথায় এবার দুর্গাপুজো, লক্ষ্মীপুজো, কালীপুজো ও জগদ্ধাত্রী পুজোয় প্রায় ৫০০ কোটি টাকার কাজ হয়েছে। শুধু তাঁরই সংস্থা এবছর কয়েক কোটি টাকার ব্যবসা করেছে। শুধু পুজো নয়, সারাবছর নানা ধরনের আলোর কাজে ‌ব্যস্ত থাকেন পাল ইলেকট্রিকের ৪৪ জন কর্মী। এই টিমওয়ার্কই তাঁর সাফল্যের কারণ। ব্যবসা আরও ছড়াতে অনলাইনেও আসতে চায় পাল ইলেকট্রিক। চন্দননগরের বড় চাঁপাতলার বাসিন্দা বাবু পাল নিজের কাজ করেই থামতে চান না। নতুন প্রজন্মের যারা আলো নিয়ে মাততে চান, তাদেরকে তিনি ট্রেনিং দেন।